plato-philosophy.epistulae-dub 7.343
πρὸς γὰρ τούτοις ταῦτα οὐχ ἧττον ἐπιχειρεῖ τὸ ποῖόν τι περὶ ἕκαστον δηλοῦν ἢ τὸ ὂν ἑκάστου διὰ τὸ τῶν λόγων ἀσθενές · ὧν ἕνεκα νοῦν ἔχων οὐδεὶς τολμήσει ποτὲ εἰς αὐτὸ τιθέναι τὰ νενοημένα ὑπʼ αὐτοῦ , καὶ ταῦτα εἰς ἀμετακίνητον , ὃ δὴ πάσχει τὰ γεγραμμένα τύποις . τοῦτο δὲ πάλιν αὖ τὸ νῦν λεγόμενον δεῖ μαθεῖν . κύκλος ἕκαστος τῶν ἐν ταῖς πράξεσι γραφομένων ἢ καὶ τορνευθέντων μεστὸς τοῦ ἐναντίου ἐστὶν τῷ πέμπτῳ—τοῦ γὰρ εὐθέος ἐφάπτεται πάντῃ—αὐτὸς δέ , φαμέν , ὁ κύκλος οὔτε τι σμικρότερον οὔτε μεῖζον τῆς ἐναντίας ἔχει ἐν αὑτῷ φύσεως . ὄνομά τε αὐτῶν φαμεν οὐδὲν οὐδενὶ βέβαιον εἶναι , κωλύειν δʼ οὐδὲν τὰ νῦν στρογγύλα καλούμενα εὐθέα κεκλῆσθαι τά τε εὐθέα δὴ στρογγύλα , καὶ οὐδὲν ἧττον βεβαίως ἕξειν τοῖς μεταθεμένοις καὶ ἐναντίως καλοῦσιν . καὶ μὴν περὶ λόγου γε ὁ αὐτὸς λόγος , εἴπερ ἐξ ὀνομάτων καὶ ῥημάτων σύγκειται , μηδὲν ἱκανῶς βεβαίως εἶναι βέβαιον · μυρίος δὲ λόγος αὖ περὶ ἑκάστου τῶν τεττάρων ὡς ἀσαφές , τὸ δὲ μέγιστον , ὅπερ εἴπομεν ὀλίγον ἔμπροσθεν , ὅτι δυοῖν ὄντοιν , τοῦ τε ὄντος καὶ τοῦ ποιοῦ τινος , οὐ τὸ ποιόν τι , τὸ δὲ τί , ζητούσης εἰδέναι τῆς ψυχῆς , τὸ μὴ ζητούμενον ἕκαστον τῶν τεττάρων προτεῖνον τῇ ψυχῇ λόγῳ τε καὶ κατʼ ἔργα , αἰσθήσεσιν εὐέλεγκτον τό τε λεγόμενον καὶ δεικνύμενον ἀεὶ παρεχόμενον ἕκαστον , ἀπορίας τε καὶ ἀσαφείας ἐμπίμπλησι πάσης ὡς ἔπος εἰπεῖν πάντʼ ἄνδρα . ἐν οἷσι μὲν οὖν μηδʼ εἰθισμένοι τὸ ἀληθὲς ζητεῖν ἐσμεν ὑπὸ πονηρᾶς τροφῆς , ἐξαρκεῖ δὲ τὸ προταθὲν τῶν εἰδώλων , οὐ καταγέλαστοι γιγνόμεθα ὑπʼ ἀλλήλων , οἱ ἐρωτώμενοι ὑπὸ τῶν ἐρωτώντων , δυναμένων δὲ τὰ τέτταρα διαρρίπτειν τε καὶ ἐλέγχειν · ἐν οἷς δʼ ἂν τὸ πέμπτον ἀποκρίνασθαι καὶ δηλοῦν ἀναγκάζωμεν , ὁ βουλόμενος τῶν δυναμένων ἀνατρέπειν κρατεῖ . καὶ ποιεῖ τὸν ἐξηγούμενον ἐν λόγοις ἢ γράμμασιν ἢ ἀποκρίσεσιν τοῖς πολλοῖς τῶν ἀκουόντων δοκεῖν μηδὲν γιγνώσκειν ὧν ἂν ἐπιχειρῇ γράφειν ἢ λέγειν , ἀγνοούντων ἐνίοτε ὡς οὐχ ἡ ψυχὴ τοῦ γράψαντος ἢ λέξαντος ἐλέγχεται , ἀλλʼ ἡ τῶν τεττάρων φύσις ἑκάστου , πεφυκυῖα φαύλως . ἡ δὲ διὰ πάντων αὐτῶν διαγωγή , ἄνω καὶ κάτω μεταβαίνουσα ἐφʼ ἕκαστον , μόγις ἐπιστήμην ἐνέτεκεν εὖ πεφυκότος εὖ πεφυκότι ·
Lemmas: πρός γάρ οὗτος οὗτος οὐ ἥσσων ἐπιχειρέω ὁ ποῖος τις περί ἕκαστος δηλόω ἤ ὁ εἰμί ἕκαστος διά ὁ ὁ λόγος ἀσθενής · ὅς ἕνεκα νόος ἔχω οὐδείς τολμάω ποτέ εἰς αὐτός τίθημι ὁ νοέω ὑπό αὐτός , καί οὗτος εἰς ἀμετακίνητος , ὅς δή πάσχω ὁ γράφω τύπος . οὗτος δέ πάλιν αὖ ὁ νῦν λέγω δέω μανθάνω . κύκλος ἕκαστος ὁ ἐν ὁ πρᾶξις γράφω ἤ καί τορνεύω μεστός ὁ ἐναντίος εἰμί ὁ πέμπω γάρ εὐθύς ἐφάπτω πάντης δέ , φημί , ὁ κύκλος οὔτε τις μικρός οὔτε μέγας ὁ ἐναντίος ἔχω ἐν ἑαυτοῦ φύσις . ὄνομα τε αὐτός φημί οὐδείς οὐδείς βέβαιος εἰμί , κωλύω δέ οὐδείς ὁ νῦν στρογγύλος καλέω εὐθύς καλέω ὁ τε εὐθύς δή στρογγύλος , καί οὐδείς ἥσσων βέβαιος ἔχω ὁ μετατίθημι καί ἐναντίος καλέω . καί μήν περί λόγος γε ὁ αὐτός λόγος , εἴπερ ἐκ ὄνομα καί ῥῆμα σύγκειμαι , μηδείς ἱκανός βέβαιος εἰμί βέβαιος · μυρίος δέ λόγος αὖ περί ἕκαστος ὁ τέσσαρες ὡς ἀσαφής , ὁ δέ μέγας , ὅς λέγω ὀλίγος ἔμπροσθεν , ὅτι δύο εἰμί , ὁ τε εἰμί καί ὁ ποιός τις , οὐ ὁ ποιός τις , ὁ δέ τίς , ζητέω οἶδα ὁ ψυχή , ὁ μή ζητέω ἕκαστος ὁ τέσσαρες προτείνω ὁ ψυχή λόγος τε καί κατά ἔργον , αἴσθησις εὐέλεγκτος ὁ τε λέγω καί δείκνυμι ἀεί παρέχω ἕκαστος , ἀπορία τε καί ἀσάφεια ἐμπίμπλημι πᾶς ὡς ἔπος λέγω πᾶς ἀνήρ . ἐν ὅς μέν οὖν μηδέ ἐθίζω ὁ ἀληθής ζητέω εἰμί ὑπό πονηρός τροφή , ἐξαρκέω δέ ὁ προτείνω ὁ εἴδωλον , οὐ καταγέλαστος γίγνομαι ὑπό ἀλλήλων , ὁ ἐρωτάω ὑπό ὁ ἐρωτάω , δύναμαι δέ ὁ τέσσαρες διαρρίπτω τε καί ἐλέγχω · ἐν ὅς δέ ἄν ὁ πέμπτος ἀποκρίνω καί δηλόω ἀναγκάζω , ὁ βούλομαι ὁ δύναμαι ἀνατρέπω κρατέω . καί ποιέω ὁ ἐξηγέομαι ἐν λόγος ἤ γράμμα ἤ ἀπόκρισις ὁ πολύς ὁ ἀκούω δοκέω μηδείς γιγνώσκω ὅς ἄν ἐπιχειρέω γράφω ἤ λέγω , ἀγνοέω ἐνίοτε ὡς οὐ ὁ ψυχή ὁ γράφω ἤ λέγω ἐλέγχω , ἀλλά ὁ ὁ τέσσαρες φύσις ἕκαστος , φύω φαῦλος . ὁ δέ διά πᾶς αὐτός διαγωγή , ἄνω καί κάτω μεταβαίνω ἐπί ἕκαστος , μόγις ἐπιστήμη ἐντίκτω εὖ φύω εὖ φύω ·